รัฐบาล ร่วมกับ 3 ภาคเอกชนแพลทฟอร์มออนไลน์ มอบของขวัญปีใหม่โดยให้คูปองประชาชนซื้อสินค้าออนไลน์มีส่วนลดสูงสุดร้อยละ 80
นายอนุชา นาคาศัย รัฐมนตรีประจำสำนักนายกรัฐมนตรี ในฐานะรับผิดชอบกำกับดูแลสำนักงานคณะกรรมการคุ้มครองผู้บริโภค ประชุมร่วมกับบริษัท shopee Lazada และเซ็นทรัล เจดี คอมเมอร์ซ ซึ่งทั้ง 3 บริษัท ร่วมกับรัฐบาลจัดโครงการมอบของขวัญปีใหม่ให้กับประชาชนคนไทย โดยให้ประชาชนสามารถซื้อสินค้าผ่านออนไลน์ในราคาถูกและมีคุณภาพ shopee เริ่มจัดโปรโมชั่นตั้งแต่วันที่ 1 - 31 มกราคม 2565 มอบคูปองส่วนลดราคาให้กับผู้ซื้อร้อยละ 20 เมื่อซื้อสินค้าราคา 250 บาทขึ้นไป ส่วน Lazada เริ่มตั้งแต่วันที่ 1 - 5 มกราคม 2565 โดยมอบคูปองค่าขนส่งในการซื้อสินค้าฟรี และส่วนลดสินค้าร้อยละ 80 พร้อมรับสิทธิ์เงินคืนร้อยละ 10 เฉพาะสินค้าที่ร่วมรายการ ส่วนเซ็นทรัลเจดี เริ่มตั้งแต่วันที่ 1 - 15 มกราคม มอบคูปองส่วนลดสูงสุดไม่เกิน 800 บาท เมื่อซื้อสินค้าขั้นต่ำ 100 บาทขึ้นไป โดยจะมีคูปองแจกวันละ 8,000 คูปอง รวมทั้งสิ้น 120,000 คูปอง ตลอดการจัดโปรโมชัน ซึ่งถือเป็นการมอบของขวัญปีใหม่เพื่อตอบแทนลูกค้าและส่งเสริมการขาย เพื่อเป็นการกระตุ้นเศรษฐกิจในภาพรวมของประเทศ ซึ่งในวันพรุ่งนี้ (21 ธ.ค.64) จะรายงานให้ที่ประชุมคณะรัฐมนตรีรับทราบที่ประชุม ศคบ. มีมติให้ดำเนินคดี ผู้ประกอบธุรกิจด้านอสังหาริมทรัพย์ประเภทห้องชุดคอนโดมิเนียม 5 ราย และผู้ประกอบการสินค้าและบริการทั่วไป ประเภทสปาคอร์สเสริมความงาม อีก 3 ราย โดยขอให้คืนเงินให้กับผู้บริโภครวมทั้งสิ้นกว่า 6,800,000 บาท